DA Den Europæiske Unions Tidende C 298/28

Offentliggørelse af en ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

(2007/C 298/11)

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

ANSØGNING OM ÆNDRING

RÅDETS FORORDNING (EF) Nr. 510/2006

Ansøgning om ændring i henhold til artikel 9 og artikel 17, stk. 2

»ROQUEFORT«

EF-nr.: FR/PDO/117/0131/10.05.2005

BOB ( X ) BGB ( )

Ændring(er), der anmodes om

1. Afsnit i varespecifikationen:

— Produktets betegnelse — Beskrivelse — Geografisk område — Bevis for oprindelse — Produktionsmetode — Tilknytning — Mærkning — Krav i nationale bestemmelser — Andet [angives nærmere]

2. Type ændring(er):

— Ændring af enhedsdokument eller resuméark — Ændring af varespecifikationen for en registreret BOB eller BGB, for hvilken hverken enhedsdokumentet eller resuméet er offentliggjort — Ændring af en varespecifikation, hvor der ikke kræves ændring af det offentliggjorte enhedsdokument (artikel 9, stk. 3, i forordning (EF) nr. 510/2006) — Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006)

3. Ændring(er):

Geografisk område: Følgende udgår: »Takket være Roquefort-producenternes indsats for at fremme husdyropdrættet og mælkeproduktionen, stammer den mælk, der anvendes til fremstilling af Roquefortost i dag hovedsagelig fra det område, der kaldes »le rayon«, som omfatter størstedelen af Aveyron og en del af de tilstødende departementer Lozère, Hérault og Tarn«. I stedet tilføjes følgende: »Producenternes indsats for at udvikle fåreholdet har gjort det muligt gradvis at indskrænke det område, som mælken stammer fra. I dag stammer den mælk, der indsamles, udelukkende fra det område, der svarer til »le rayon«, som omfatter 560 kommuner eller dele af kommuner«.

Produktionsområdet for mælken, som det var defineret tidligere, omfattede et stort antal kommuner (5 510). Målet var at indskrænke det geografiske område til udelukkende at omfatte det middelhøje bjergterræn i det sydlige Massif Central, Piémont og de omkringliggende sletter, hvor der findes traditionel og moderne landbrugspraksis og egnstypiske opdrætssystemer. Dermed kan man knytte produktet tættere til produktionsområdet. I dag omfatter produktionsområdet kun 560 kommuner eller dele af kommuner, fordelt på 6 departementer.

Produktionsmetode: Produktionsmetoden for produktet suppleres med følgende bestemmelser:

Følgende tilføjes:

»Det er forbudt at konservere mælkeråmaterialet, de produkter, der er under fremstilling, ostemassen eller de friske oste ved temperaturer på under nul grader.«

»Det er forbudt at konservere de friske oste og oste, der ligger til modning, i modificeret atmosfære.«

Behandlingsmetoder og tilsætningsstoffer i ostefremstilling er omfattet af generelle regler. Det har imidlertid vist sig, at visse nye teknikker, hvoraf nogle vedrører behandlingsmetoder og tilsætninger, som f.eks. mikrofiltrering, delvis koncentrering af mælken eller tilsætning af modningsenzymer, kan påvirke egenskaberne ved oste med beskyttet oprindelsesbetegnelse. Navnlig kan tilsætning af bestemte enzymer ikke anses for at være foreneligt med bibeholdelsen af de væsentlige egenskaber ved produkter med beskyttet oprindelsesbetegnelse.

Det er derfor nødvendigt i varespecifikationen for hvert enkelt produkt med beskyttet oprindelsesbetegnelse under afsnittet om produktionsmetode at tilføje en præcisering af den gældende praksis, hvad angår behandlingsmetoder og anvendelsen af tilsætningsstoffer i mælken og under ostefremstillingen for at hindre, at eventuelle uregulerede metoder i fremtiden ødelægger de særlige egenskaber ved oste med beskyttet oprindelsesbetegnelse.

RESUMÉ

RÅDETS FORORDNING (EF) Nr. 510/2006

»ROQUEFORT«

EF-nr.: FR/PDO/117/0131/10.05.2005

BOB ( X ) BGB ( )

Dette resumé indeholder de vigtigste elementer af varespecifikationen og tjener til information.

1. Medlemsstatens ansvarlige myndighed:

Navn: Institut National de l'Origine et de la Qualité (INAO) Adresse: 51, rue Anjou F-75008 Paris Tlf. (33) 153 89 80 00 Fax (33) 153 89 80 60 E-mail: info@inao.gouv.fr

2. Sammenslutning:

Navn: Confédération Générale des Producteurs de lait de Brebis et des industriels de Roquefort Adresse: 36, avenue de la République — BP 348 F-12103 Millau cedex Tlf. (33) 565 59 22 00 Fax (33) 565 59 22 08 E-mail: — Sammensætning: Producent/forarbejdningsvirksomhed ( X ) Andet ( )

3. Produktets art:

Kategori 1.3: Oste

4. Varespecifikation:

(resumé af kravene i henhold til artikel 4, stk. 2, i forordning (EF) nr. 510/2006)

4.1. Navn: »Roquefort«

4.2. Beskrivelse: Blåskimmelost fremstillet af rå sødmælk fra får. Osten er cylinderformet med fugtig skorpe, er 8,5-11,5 cm høj og vejer 2,5-3 kg. Tørstofindholdet må ikke være under 55 g pr. 100 g lagret ost.

Ostemassen, der hverken presses eller koges, podes med sporer af Penicillium roqueforti.

Indeni er osten blød og sammenhængende med ensartet blå marmorering. Meget speciel, lidt skimmelagtig duft. Fin og pikant smag.

4.3. Geografisk område: Fra begyndelsen var det geografiske område et enormt område i det sydlige Massif Central, der, som det hedder i en lov af 26. juli 1925, fremviser de samme karakteristika, hvad angår fårerace, græsgange og klima, og som kendetegnes ved et goldt og vildt landskab med enkelte fåreflokke. Takket være Roquefort-producenternes indsats for at fremme husdyrholdet, udvikle mælkeproduktionen og styrke tilknytningen mellem produktet og det geografiske produktionsområde, stammer den mælk, der anvendes til fremstilling af Roquefort, udelukkende fra et område, der kaldes »le rayon«, som består af 560 kommuner eller dele af kommuner i departementerne Aveyron, Aude, Lozère, Hérault, Gard og Tarn:

Departementet Aude

Følgende kommuner i deres helhed:

Brousses-et-Villaret, Castans, Caudebrondre, Cenne-Monestiés, Cuxac-Cabardès, Fontiers-Cabardès, Fraisse-Cabardès, La Tourette-Cabardès, Labastide-Esparbairenque, Lacombe, Laprade, Les Martys, Lespinassière, Mas-Cabardès, Mayreville, Miraval-Cabardès, Montolieu, Pradelles-Cabardès, Roquefère, Saint-Denis, Saissac, Verdun-en-Lauragais, Villardonnel, Villemagne.

Dele af følgende kommuner:

Belpech, Fanjeaux.

Departementet Aveyron

Følgende kommuner i deres helhed:

Agen-d'Aveyron, Aguessac, Alrance, Anglars-Saint-Félix, Arnac-sur-Dourdou, Arques, Arvieu, Asprières, Aurelle-Verlac, Auriac-Lagast, Auzits, Ayssènes, Balaguier-sur-Rance, Balsac, Baraqueville, Belcastel, Belmont-sur-Rance, Bertholène, Bessuéjouls, Bor-et-Bar, Bournazel, Boussac, Bozouls, Brandonnet, Brasc, Broquiès, Brousse-le-Château, Brusque, Buzeins, Cabanès, Calmels-et-le-Viala, Calmont, Camarès, Camboulazet, Camjac, Campagnac, Canet-de-Salars, Cassagnes-Bégonhès, Castanet, Castelmary, Castelnau-Pegayrols, Centrès, Clairvaux-d'Aveyron, Colombiès, Combret, Compeyre, Compolibat, Compregnac, Comps-la-Grand-Ville, Connac, Cornus, Coupiac, Coussergues, Creissels, Crespin, Cruéjouls, Curan, Druelle, Drulhe, Durenque, Escandolières, Espalion, Fayet, Flavin, Fondamente, Gabriac, Gaillac-d'Aveyron, Galgan, Gissac, Goutrens, Gramond, La Bastide-l'Evêque, La Bastide-Pradines, La Bastide-Solages, La Capelle-Bleys, La Capelle-Bonance, La Cavalerie, La Couvertoirade, La Cresse, La Fouillade, La Loubière, La Roque-Sainte-Marguerite, La Salvetat-Peyralès, La Selve, La Serre, Laissac, Lanuejouls, Lapanouse, Lapanouse-de-Cernon, Lassouts, Laval-Roquecezière, Lavernhe, Le Clapier, Le Monastère, Le Truel, Le Vibal, Lédergues, Les Albres, Les Costes-Gozon, Lescure-Jaoul, Lestrade-et-Thouels, L'Hospitalet-du-Larzac, Luc, Lugan, Lunac, Maleville, Manhac, Marcillac-Vallon, Marnhagues-et-Latour, Martrin, Mayran, Mélagues, Meljac, Millau, Montagnol, Montbazens, Montclar, Montfranc, Montjaux, Montlaur, Montrozier, Morlhon-le-Haut, Mostuéjouls, Mounes-Prohencoux, Mouret, Moyrazès, Murasson, Muret-le-Château, Najac, Nant, Naucelle, Nauviale, Olemps, Onet-le-Château, Palmas, Paulhe, Peux-et-Couffouleux, Peyreleau, Peyrusse-le-Roc, Pierrefiche, Plaisance, Pomayrols, Pont-de-Salars, Pousthomy, Prades-Salars, Pradinas, Prévinquières, Privezac, Pruines, Quins, Rebourguil, Recoules-Prévinquières, Réquista, Rieupeyroux, Rignac, Rivière-sur-Tarn, Rodelle, Rodez, Roquefort-sur-Soulzon, Roussennac, Rullac-Saint-Cirq, Saint-Affrique, Saint-André-de-Najac, Saint-André-de-Vézines, Saint-Beaulize, Saint-Beauzély, Saint-Christophe-Vallon, Saint-Côme-d'Olt, Saint-Cyprien-sur-Dourdou, Sainte-Eulalie-de-Cernon, Sainte-Eulalie-d'Olt, Sainte-Juliette-sur-Viaur, Sainte-Radegonde, Saint-Félix-de-Sorgues, Saint-Geniez-d'Olt, Saint-Georges-de-Luzençon, Saint-Izaire, Saint-Jean-d'Alcapiès, Saint-Jean-Delnous, Saint-Jean-du-Bruel, Saint-Jean-et-Saint-Paul, Saint-Juéry, Saint-Just-sur-Viaur, Saint-Laurent-de-Lévézou, Saint-Laurent-d'Olt, Saint-Léons, Saint-Martin-de-Lenne, Saint-Rome-de-Cernon, Saint-Rome-de-Tarn, Saint-Salvadou, Saint-Saturnin-de-Lenne, Saint-Sernin-sur-Rance, Saint-Sever-du-Moustier, Saint-Victor-et-Melvieu, Salles-Curan, Salles-la-Source, Salmiech, Sanvensa, Sauclières, Sauveterre-de-Rouergue, Sébazac-Concourès, Sébrazac, Ségur, Sévérac-le-Château, Sévérac-l'Eglise, Sonnac, Sylvanès, Tauriac-de-Camarès, Tauriac-de-Naucelle, Tayrac, Tournemire, Trémouilles, Vabres-l'Abbaye, Vabre-Tizac, Valady, Valzergues, Vaureilles, Verrières, Versols-et-Lapeyre, Veyreau, Vézins-de-Lévézou, Viala-du-Pas-de-Jaux, Viala-du-Tarn, Villecomtal, Villefrance-de-Panat, Vimenet.

Dele af følgende kommuner:

Castelnau-de-Mandailles, Prades-d'Aubrac.

Departementet Gard

Følgende kommuner i deres helhed:

Alzon, Blandas, Campestre-et-Luc, Causse-Bégon, Dourbies, Lanuéjols, Montdardier, Revens, Rogues, Saint-Sauveur-Camprieu, Trèves, Vissec.

Departementet Hérault

Følgende kommuner i deres helhed:

Avène, Bédarieux, Brenas, Cambon-et-Salvergues, Camplong, Carlencas-et-Levas, Cassagnoles, Castanet-le-Haut, Ceilhes-et-Rocozels, Colombières-sur-Orb, Combes, Courniou, Dio-et-Valquières, Ferrals-les-Montagnes, Fraisse-sur-Agout, Graissessac, Hérépian, Joncels, La Salvetat-sur-Agout, La Tour-sur-Orb, La Vacquerie-et-Saint-Martin-de-Cas, Lamalou-les-Bains, Lauroux, Lavalette, Le Bousquet-d'Orb, Le Caylar, Le Cros, Le Poujol-sur-Orb, Le Pradal, Le Puech, Le Soulié, Les Aires, Les Plans, Les Rives, Liausson, Lodève, Lunas, Mérifons, Mons, Mourèze, Octon, Olargues, Olmet-et-Villecun, Pégairolles-de-l'Escalette, Pézènes-les-Mines, Prémian, Riols, Romiguières, Roqueredonde, Rosis, Saint-Etienne-d'Albagnan, Saint-Etienne-Estréchoux, Saint-Félix-de-L'Héras, Saint-Geniès-de-Varensal, Saint-Gervais-sur-Mare, Saint-Julien, Saint-Martin-de-l'Arcon, Saint-Maurice-Navacelles, Saint-Michel, Saint-Pierre-de-la-Fage, Saint-Pons-de-Thomières, Saint-Vincent-d'Olargues, Salasc, Sorbs, Taussac-la-Billière, Valsmascle, Verreries-de-Moussans, Vieussan, Villemagne-l'Argentière.

Departementet Lozère

Følgende kommuner i deres helhed:

Allenc, Badaroux, Balsièges, Banassac, Barjac, Brenoux, Canilhac, Chadenet, Chanac, Chirac, Cultures, Esclanèdes, Florac, Fraissinet-de-Fourques, Gabrias, Gatuzières, Grèzes, Hures-la-Parade, Ispagnac, La Canourgue, La Malène, La Tieule, Lachamp, Lanuéjols, Laval-du-Tarn, Le Massegros, Le Monastier-Pin-Moriès, Le Recoux, Le Rozier, Les Bondons, Les Hermaux, Les Salelles, Les Vignes, Marvejols, Mas-Saint-Chély, Mende, Meyrueis, Montbrun, Montrodat, Palhers, Quézac, Saint-Bauzile, Saint-Bonnet-de-Chirac, Sainte-Enimie, Sainte-Hélène, Saint-Etienne-du-Valdonnez, Saint-Georges-de-Lévéjac, Saint-Germain-du-Teil, Saint-Laurent-de-Trèves, Saint-Pierre-de-Nogaret, Saint-Pierre-des-Tripiers, Saint-Rome-de-Dolan, Saint-Saturnin, Servières, Trélans, Vebron.

Departementet Tarn

Følgende kommuner i deres helhed:

Aiguefonde, Alban, Albine, Almayrac, Ambialet, Andouque, Anglès, Arfons, Arifat, Assac, Aussillon, Barre, Belleserre, Berlats, Boissezon, Bout-du-Pont-de-Larn, Brassac, Brousse, Burlats, Cadix, Cagnac-les-Mines, Cahuzac, Cambounès, Carmaux, Castanet, Castelnau-de-Brassac, Castres, Caucalières, Courris, Crespin, Crespinet, Curvalle, Dourgne, Durfort, Escoussens, Escroux, Espérausses, Fauch, Faussergues, Ferrières, Fraissines, Gijounet, Jouqueviel, Labastide-Rouairoux, Labessière-Candeil, Labruguière, Lacabarède, Lacapelle-Pinet, Lacapelle-Ségalar, Lacaune, Lacaze, Lacrouzette, Lagardiolle, Lagarrigue, Lamontélarié, Laparrouquial, Lasfaillades, Lautrec, Le Bez, Le Dourn, Le Fraysse, Le Garric, Le Margnés, Le Masnau-Massuguiés, Le Rialet, Le Ségur, Le Travet, Le Vintrou, Lédas-et-Penthiès, Les Cammazes, Lescure-d'Albigeois, Lombers, Marsal, Massaguel, Massals, Mazamet, Miolles, Mirandol-Bourgnounac, Monestiés, Montauriol, Montfa, Montirat, Montredon-Labessonnié, Mont-Roc, Moularès, Moulin-Mage, Murat-sur-Vèbre, Nages, Noailhac, Padiés, Pampelonne, Paulinet, Payrin-Augmontel, Pont-de-Larn, Poulan-Pouzols, Rayssac, Réalmont, Ronel, Roquecourbe, Rosières, Rouairoux, Rouffiac, Roumégoux, Saint-Affrique-les-Montagnes, Saint-Amancet, Saint-Amans-Soult, Saint-Amans-Valtoret, Saint-André, Saint-Antonin-de-Lacalm, Saint-Avit, Saint-Christophe, Saint-Cirgue, Sainte-Croix, Sainte-Gemme, Saint-Grégoire, Saint-Jean-de-Marcel, Saint-Jean-de-Vals, Saint-Julien-du-Puy, Saint-Julien-Gaulène, Saint-Lieux-Lafenasse, Saint-Marcel-Campès, Saint-Martin-Laguépie, Saint-Michel-Labadie, Saint-Pierre-de-Trivisy, Saint-Salvi-de-Carcavès, Saint-Salvy-de-la-Balme, Salles, Saussenac, Sauveterre, Sénaux, Sérénac, Sieurac, Sorèze, Soual, Tanus, Teillet, Terre-Clapier, Tréban, Trébas, Trévien, Vabre, Valderiès, Valdurenque, Valence-d'Albigeois, Vénès, Verdalle, Viane, Villefrance-d'Albigeois, Viviers-lès-Montagnes.

Dele af følgende kommuner:

Amarens, Arthès, Bernac, Castelnau-de-Lévis, Cestayrols, Cordes-sur-Ciel, Dénat, Graulhet, Lasgraisses, Lempaut, Mouzens, Mailhoc, Navès, Mouzieys-Panens, Pratviel, Peyregoux, Puechoursi, Puylaurens, Souel, Técou.

4.4. Bevis for oprindelse: Hver producent udfylder en egnethedserklæring, der registreres af INAO, og som gør det muligt for sidstnævnte at identificere alle erhvervsdrivende. Disse skal for INAO kunne fremvise de dokumenter mv., som er nødvendige for kontrollen af mælkens og ostenes oprindelse, kvalitet og produktionsbetingelser.

Som led i kontrollen med egenskaberne ved produkter med beskyttet oprindelsesbetegnelse foretages der en analytisk og organoleptisk undersøgelse, som sikrer, at osten opfylder kravene om kvalitet og særpræg.

4.5. Produktionsmetode: Mælken skal produceres og osten fremstilles i det geografiske område.

Det præciseres, hvilken fårerace der skal anvendes (racen Lacaune og »sorte« får af racer svarende til standardracen Lacaune), med en frist på fem år til at opfylde reglerne. Der tilføjes nærmere bestemmelser om dyrenes foder (hvoraf mindst skal komme fra området, med mindre der er fastsat undtagelser, og dyrene skal hver dag gå på græsningsarealer, så snart vejrforholdene tillader det).

Der fastsættes nærmere bestemmelser om mælken og dens lagring, tilsætning af løbe (udføres ved en temperatur på mellem 28 °C og 34 °C), ostemassen (overførsel forbudt), formning af ostemassen, (udføres efter forafdrypning), afdrypning (udføres uden presning), mærkning, podning med bakteriekultur og prikning af osten. Fristen mellem prikning og modtagelse i lagerrum er højst to dage, dog fire dage på bestemte betingelser. Osten fremstilles i dertil indrettede lokaler.

Podningen med Penicillium roqueforti foregår enten ved at bakteriekulturen tilsættes i flydende form i forbindelse med løbningen eller ved at den sprøjtes på ostemassen, når den hældes i forme.

Osten lagrer og modner i en periode på mindst 90 dage fra fremstillingsdagen. I denne periode modner osten ved kontrolleret temperatur. Ostene slås ud af formene og lagres den tid, der skal til, for at Penicillium roqueforti-bakterierne kan udvikle sig. Lagringen foregår i Roquefort-sur-Soulzon i de modningskældre, der er indrettet i de naturlige huler i Combalou-bjerget. Denne modningsperiode må under ingen omstændigheder være kortere end to uger. Den langsomme modning i beskyttelsesemballage fortsætter i kældrene eller i lokaler med kontrolleret temperatur, hvor ostene oplagres. Ostene må kun anbringes i beskyttelsesemballage i kældrene. Modning, oplagring, udskæring og emballering af ostene foregår udelukkende i kommunen Roquefort-sur-Soulzon.

4.6. Tilknytning: Ostefremstillingen i Roquefort kan spores langt tilbage i tiden.

Der er fundet osteforme i de forhistoriske udgravninger i regionen. Allerede fra det 8. århundrede finder man talrige henvisninger til Roquefortosten i aktstykker, gave- og rentebreve i den historiske provins le Rouerque. I det 15. århundrede anerkendte Karl den VI i et patent, som er bekræftet af hans efterfølgere, nødvendigheden af at beskytte Roquefort. Ved et dekret udstedt af parlamentet i Toulouse i 1666 fik indbyggerne i Roquefor-sur-Soulzon tilkendt eneret på modning af Roquefortoste. Det er den eneste ost, hvis oprindelsesbetegnelse er anerkendt ved lov allerede i 1925 (lov af 26. juli 1925).

Roquefortostens karakteristika er resultatet af et tæt samarbejde mellem mennesket og naturen. Den specielle smag beror på den ene side på mælken, der stammer fra får af traditionelle racer, der fodres efter skik og brug på egnen, og på den anden side på de særlige naturhuler i Roquefort-sur-Soulzon, der er opstået i de nedstyrtede masser ved foden af de kalkholdige klippevægge ved Combalou, hvor naturen fuldender den mirakuløse proces og giver osten sin uforlignelige smag.

4.7. Kontrolinstans:

Navn: Institut National de l'Origine et de la Qualité (INAO) Adresse: 51 rue d'Anjou F-75008 Paris Tlf. (33) 153 89 80 00 Fax (33) 153 89 80 60 E-mail: info@inao.gouv.fr

Institut National des Appellations d'Origine (INAO) er et offentligt administrativt organ med status som juridisk person, der hører under landbrugsministeriet.

INAO har ansvaret for at kontrollere produktionsbetingelserne for produkter med beskyttet oprindelsesbetegnelse.

Manglende overholdelse af det geografiske område eller de øvrige produktionsbetingelser medfører forbud mod at benytte oprindelsesbetegnelsen under nogen som helst form.

Navn: Direction Générale de la Concurrence, de la Consommation et de la Répression des Fraudes (DGCCRF) Adresse: 59, Boulevard Vincent Auriol F-75703 Paris Cedex 13 Tlf. (33) 144 87 17 17 Fax (33) 144 97 30 37 E-mail: C3@dgccrf.finances.gouv.fr

DGCCRF er en tjenestegren i ministère de l'économie, des finances et de l'industrie (økonomi-, finans- og industriministeriet).

4.8. Mærkning: Osten skal mærkes med logoet, der indeholder forkortelsen »INAO«, angivelsen »Appellation d'origine contrôlée« samt navnet på produktet. Den ansøgende sammenslutnings fællesmærke »brebis rouge«, der blev skabt i 1930, skal ligeledes anføres på etiketten.

Bortset fra foreningsmærket Brebis Rouge og andre særlige fremstillings- eller handelsmærker og firmanavn og kendemærker er det forbudt at forsyne betegnelsen »Roquefort« med en enhver kvalificerende eller anden betegnelse.

(1) EUT L 93 af 31.3.2006, s. 12.